తోటకాష్టకమ్

విదితాఖిల శాస్త్ర సుధా జలధే
మహితోపనిషత్-కథితార్థ నిధే |
హృదయే కలయే విమలం చరణం
భవ శఙ్కర దేశిక మే శరణమ్ || ౧ ||

కరుణా వరుణాలయ పాలయ మాం
భవసాగర దుఃఖ విదూన హృదమ్ |
రచయాఖిల దర్శన తత్త్వవిదం
భవ శఙ్కర దేశిక మే శరణమ్ || ౨ ||

భవతా జనతా సుహితా భవితా
నిజబోధ విచారణ చారుమతే |
కలయేశ్వర జీవ వివేక విదం
భవ శఙ్కర దేశిక మే శరణమ్ || ౩ ||

భవ ఎవ భవానితి మె నితరాం
సమజాయత చేతసి కౌతుకితా |
మమ వారయ మోహ మహాజలధిం
భవ శఙ్కర దేశిక మే శరణమ్ || ౪ ||

సుకృతే‌உధికృతే బహుధా భవతో
భవితా సమదర్శన లాలసతా |
అతి దీనమిమం పరిపాలయ మాం
భవ శఙ్కర దేశిక మే శరణమ్ || ౫ ||

జగతీమవితుం కలితాకృతయో
విచరన్తి మహామాహ సచ్ఛలతః |
అహిమాంశురివాత్ర విభాసి గురో
భవ శఙ్కర దేశిక మే శరణమ్ || ౬ ||

గురుపుఙ్గవ పుఙ్గవకేతన తే
సమతామయతాం న హి కో‌உపి సుధీః |
శరణాగత వత్సల తత్త్వనిధే
భవ శఙ్కర దేశిక మే శరణమ్ || ౭ ||

విదితా న మయా విశదైక కలా
న చ కిఞ్చన కాఞ్చనమస్తి గురో |
దృతమేవ విధేహి కృపాం సహజాం
భవ శఙ్కర దేశిక మే శరణమ్ || ౮ ||

Web Url: http://www.vignanam.org/veda/totakaashtakam-shuddhatelugu.html